«Դրա համար կան պայմանավորվածություններ եւ նաեւ կան նախագահի ու վարչապետի հանձնարարականները, որ մենք չենք միջամտելու: Ուղղակի մարզպետները, որպես տարածքային կառավարման մարմիններ, որպես կառավարության լիազոր ներկայացուցիչներ մարզում ապահովելու են ազատ եւ թափանցիկ ընտրություններ: Նորից եմ ասում, մեզ համար կարեւոր չէ, թե ով կընտրվի համայնքապետ, մեզ համար կարեւոր է, որ ժողովուրդը ընտրի ճիշտ համայնքապետ...»,- իշխանության կուլիսներում տեղի ունեցած ինչ-որ պայմանավորվածությունների մասին համառոտ ասաց նախարարը: Իսկ որքանո՞վ են այդ ընտրությունները լինելու ազատ եւ արդար. ավելի ազատ եւ արդար, քան 2002-ի՞ն, թե՞ ավելի ազատ ու արդար: «Ընտրախցիկները ավելի մեծ ենք անելու, թող մտնեն, ազատ ընտրեն...»,-կատակեց նա: